Majandus- ja infotehnoloogiaministri 26.06.2024 määrus nr 20 „Teadus- ja arendustegevuse toetuse andmise ja kasutamise tingimused ja kord“ alusel loodava

**teadus- ja arendustegevuse toetuse komisjoni töökord**

1. Teadus- ja arendustegevuse toetuse komisjoni (edaspidi: *komisjon*) moodustab ja kutsub kokku ETAG, kooskõlastades selle Majandus- ja kommunikatsiooniministeeriumiga (edaspidi: *ministeerium*).
2. Komisjoni liikmeteks on kuni kaheksa ministeeriumi esindajat ja kolm valdkondlikku eksperti.
3. ETAG tagab komisjoni tehnilise teenindamise, s.h valmistab ette hindamiseks vajalikud materjalid, sõlmib komisjoni liikmetega lepingud ja konfidentsiaalsuse deklaratsioonid ning kontrollib huvide konflikti puudumist, kutsub kokku ja protokollib koosolekud.
4. ETAG teeb komisjoni ekspertide retsensioonidest kokkuvõtte (koondretsensiooni).
5. Komisjoni tööd juhib komisjoni esimees, kes valitakse esimesel koosolekul.
6. Komisjoni koosolekule võib kaasata hääleõiguseta teadlasi, spetsialiste või ametnikke vastavalt vajadusele.
7. Komisjoni esimehe äraolekul juhib komisjoni tööd esimehe poolt määratud komisjoni liige.
8. Komisjoni töövorm on koosolek.
9. Koosolek toimub vastavalt vajadusele.
10. Koosoleku kutsub kokku komisjoni esimees, tehes teatavaks koosoleku aja, koha ja esialgse päevakorra. Komisjoni liikmetele koosolekust etteteatamise minimaalne aeg on viis tööpäeva. Otsustamiseks vajalikud dokumendid saadetakse komisjonile vähemalt viis tööpäeva enne koosoleku toimumist.
11. Komisjon on otsustuspädev, kui koosolekul osaleb vähemalt 60% komisjoni liikmetest. Otsused võetakse vastu konsensuslikult. Juhul, kui konsensust ei saavutata, tehakse otsused lihthäälte enamusega ning häälte võrdse jagunemise puhul on otsustavaks komisjoni juhi hääl.
12. Esimees määrab koosolekule protokollija või protokollib ise koosoleku. Hindamiskoosolekust protokolliallkirjastavad komisjoni juht ja protokollija.
13. Komisjoni koosoleku protokoll, sh e-koosoleku protokoll, esitatakse komisjoni liikmetele hiljemalt seitsme tööpäeva jooksul pärast koosoleku toimumist. Komisjoni liikmetel on õigus teha sinna parandusi ja täiendusi, mille andmise aja otsustab komisjoni esimees.
14. Komisjoni koosolekud toimuvad kas füüsiliselt või videosilla vahendusel. Komisjoni koosolek võib toimuda kirjaliku protseduurina elektroonilise koosoleku (edaspidi e-koosoleku) vormis.
15. Hindamiskoosolekul osalemist pole lubatud asendada kirjaliku arvamuse avaldamise või muu kirjaliku menetlusprotsessiga.
16. E-koosoleku kasutamisel esitab komisjoni esimees komisjoni liikmetele materjalid ja

otsuste eelnõud kirjalikku taasesitamist võimaldavas vormis.

1. Komisjoni liikmed teatavad kirjalikult otsuse eelnõuga nõustumisest või mittenõustumisest kümne tööpäeva jooksul alates dokumentide väljastamise kuupäevast.
2. Komisjoni liikmetel on õigus teha parandusi ja täiendusi protokolli komisjoni esimehe määratletud mõistliku tähtaja jooksul.
3. Komisjoni ülesanded on:
	1. nõustada strateegiliste uurimissuundade ja nende alla kuuluvate uurimisküsimuste püstitamist ning tegevuste ajakava ja eelarve koostamist;
	2. hinnata projekti elluviimise tulemuslikkust ning anda toetuse saajale, ETAGile ja ministeeriumile soovitusi edasisteks tegevusteks;
	3. hinnata taotlusi;
	4. hinnata projektide vahe- ja lõpptulemusi;
	5. teha ETAGile ettepanek toetuse maksmise lõpetamiseks.
4. Komisjon hindab projekti vahe- ja lõpptulemusi. Komisjoni teeb ettepanekud:
5. kinnitada vahe- või lõpptulemused;
6. anda tähtaeg vahe- või lõpptulemuste täiendamiseks või neis esinevate puuduste kõrvaldamiseks;
7. lükata vahe- või lõpptulemused tagasi.
8. Vahe- või lõpptulemused lükatakse tagasi juhul, kui:

1. toetuse saaja ei täiendanud neid ega kõrvaldanud puuduseid määratud tähtpäevaks;

2. vahe- või lõpptulemused ei ole kooskõlas projekti eesmärkidega;

3. olulised etapid või ajakavas ette nähtud vahe- või lõpptulemused on saavutamata;

4. projekti elluviimisel on eksitud hea teadustava vastu.

1. Ministeeriumi riigitöötajatest ja ETAGi töötajatest komisjoni liikmetele ei maksta komisjoni töös osalemise eest tasu.